诗词查询
江出新安见底清,黄山高势碧峥嵘。
袴襦会遣民皆有,枹鼓悬应夜不鸣。
蜡屐未须怀别墅,虎符今喜得名城。
他时一榻容徐穉,端共舆人乐政成。
人间炎热不可耐,君家瓮头春未央。
想当醉倒卧永日,梦绕清淮归故乡。
后生那得识此酒,从君乞方还肯否。
徽州作赋为欷歔,荆州诗来端起予。
英英蓬省郎,表表秋官属。
剑佩行青霄,扬且鬓双绿。
掉头不肯住,去作新安牧。
班班莱氏衣,粲粲学了服。
归来拜郎罢,堂前问凉燠。
新从天上来,犹带书传馥。
问汝得人谁,袖有两图轴。
骊龙挟风雨,闪电注两目。
甲累独何术,能使同豭鹜。
三十六修鳞,群鲰荡相逐。
亦有曳其轮,中行而独复。
君家名父子,厥理探已熟。
人生宇宙间,亦在适所欲。
交精无非事,虑澹不翅足。
原明消息几,颐神以养福。
迟子宽我忧,书来寄陆续。
岫云休怪此行徐,出处家风本俗如。
当任宣尼无俟驾,肯辞孟子范驰驱。
如金岁月人奔竞,似玉行藏我卷舒。
极目冥鸿挥绿绮,忘情鱼鸟尽江湖。
冻雪晴边白柄镵,浴泥扶出锦绷衫。
定知王谢家苗裔,风味生来便不凡。
夫君貌瘠中甚腴,万卷抑塞蟠胸书。
文章有神贵有骨,小住金马论石渠。
青云可上不自喜,却下枳棘如栖梧。
勾稽五载信留滞,澹泊一意忘奔趋。
心研典坟畧鞶帨,腕脱笺牍疲鸿鱼。
诸公要人遍知己,争欲迎致沾波余。
代来秩满不得去,恳恳至挽桓君须。
平生不顾受知广,高兴忽动歌归欤。
湘江水落清彻底,桂棹可理真良图。
人生适意贵自得,怀土不为西风鲈。
一杯别酒聊复尔,千里明月非人殊。
修身善世本一理,聚首分袂皆同区。
它时用否犹故吾,寄书当道今何如。
翊运勋臣第一家,却于翰墨掇英华。
谁知忠孝千年事,不逐春风落水花。
遗书新刻自徽州,千里缄来百拜收。
自信叔孙知不朽,未应巢父得长留。
秘藏不作山中计,重购还供海外求。
青眼独看张侍御,瓣香今有古风流。
自傅庭前正解船,梦中忽已过番川。
红尘冉冉行天上,黄道骎骎近日边。
石洞歙溪俱可砚,山肥徽路总堪田。
把茅便欲侨居去,奈此功名未了缘。
峨峨紫阳山,翼翼素王宫。
中藏朱子书,颇有邹鲁风。
在昔三十年,我尝游其中。
一溪练带如,环以千翠峰。
朝岚与夕霏,四景日不同。
惜哉屐齿折,我舟遽云东。
子今振木铎,出为斯文宗。
诸生列馆下,待问如撞钟。
明经别同异,析理开愚蒙。
独坐三鱣堂,教思传无穷。
庠序足真乐,诗书有近功。
行当自此升,岂曰难为容。
平生韩孟交,云龙阻相从。
愿言寿道体,有书附鳞鸿。
岁晚相逢古帝乡,长松百尺傲冰霜。
青鞋踏遍江南岸,更赋名花似漫郎。
传道诗仙折简来,破卷雪屋为君开。
要将好句夸张籍,故放歌谣吏部才。
御史英名世罕俦,峨冠聊复渐承流。
治功要自先冯翊,大惠何妨始歙州。
野媪定知还去虎,山民从此罢赍牛。
百年善政须公继,尺一书颁愿少留。
去年话别春风前,今年相见菊花边。
忽然来说三年梦,偶然亦是三生缘。
弟兄金玉吾所敬,肌肤冰雪人可怜。
四海难逢一樽酒,逸群那更有吴髯。
飞絮游弄霁中华,出门芳草渺天涯。
太平莫道全无象,脱绣鸣铃传送花。
明月峨进贤,飞霞粲朝服。
归着莱氏斑,堂前问凉燠。
肘旁一印悬,字刻新安牧。
清时宝静恬,颓俗迷返复。
而君膝上传,剩此名节馥。
頳鲤跃天池,群鲰荡相逐。
中乃有一鳞,不洄亦不洑。
骊龙雷电威,闪光注两目。
未知豢者谁,欲使同豭鹜。
君家此二图,厥理探已熟。
翩然九门去,饫尔万家福。
风移户赋稠,雨足山苗彧。
一将兰芸香,尽洗筩缿牍。
手别阻齐房,心期属帆轴。
昔闻孔敬康,埋采彼深俗。
迟君裳觐车,后乘载幽独。
天女来参彼上人,逆知君动雨花心。
故令六出缤纷下,免使荒台更重临。
欲识金银气,多从黄白游。
一生痴绝处,无梦到徽州。
台阁英名二十年,卜居那得便林泉。
履声旧振星辰上,谏墨犹存雨露边。
欲考治功三府近,且施惠政一州先。
黄山看尽须黄阁,六月天池更著鞭。
何须祷旱必桑林,试扣丛祠丐一临。
再拜炉烟方裛裛,四周云气已骎骎。
田龟向去亡凶兆,垤鹳新来有好音。
多谢神灵怜老令,肯倾膏泽慰民心。
红楼梦人物
红楼梦典籍